Translatewiki.net

translatewiki.net er en nettbasert oversettelsesplattform. Den er drevet av Translate-utvidelsen for MediaWiki, noe som gjør MediaWiki til et kraftig verktøy for oversettelse av alle typer tekst.

Det er på nåværende tidspunkt den 13. største wikien i verden etter antall sider, med om lag 5 000 oversettere for over 50 000 tekststrenger i over 20 prosjekt, inklusive MediaWiki, OpenStreetMap, Mifos, Encyclopedia of Life og MantisBT.

Egenskaper 
Hovedkarakteristikkene til translatewiki.net og dets motor, Translate-utvidelsen, er å være en wiki. Dette gjør bidrag enkelt for enhver nettbruker med en lav eller ingen terskel for å begynne. Kvalitet sikres gjennom å la oversetteren fokusere på det de er best til, å oversette, og å fri dem fra alle andre byrder.

Oversettelser er umiddelbart tilgjengelig for oversetteren og «synkroniseres smidig med programvarens repositorier» eller med wikiens oversettbare sider uten at oversetteren trenger å gjøre noe som helst. I beste fall blir nye oversettelser implementert i prosjektene innen en dag.

Den innebygde oversettelseseditoren tilbyr varierte egenskaper for å hjelpe til med oversettelsene, slik som
 meldingsdokumentasjon, også kjent som «kontekst»
 forslag fra oversettelsesminnet og maskinoversettelser
 kontroll av vanlige syntaksfeil
 oversettelsesstatus for meldinger

Translatewiki.net er også en semantisk MediaWiki.

Historie 

Translatewiki.net ble gjort tilgjengelig av Niklas Laxström som en lokaliseringsplattform for alle språk i MediaWiki omrking juli 2006, når det ble hetende Betawiki. Ved siden av oversettelser ble siden utviklet med karakteristikkene til en testings- og utviklingsplattform for MediaWiki (Nukawiki i 2005), med et fokus på forbedring av internasjonaliseringsegenskaper.

På slutten av 2007 sluttet Siebrand Mazeland seg til prosjektet og håndterer nå nettstedet som ble flyttet til dagens domene, translatewiki.net

I april 2008 var allerede over 100 språk støttet for MediaWiki og 200 av dets utvidelser, noe som gjorde det til «et av de mest oversatte programvareprosjektene noensinne», i tillegg til FreeCol. Siden da, mens det har vært et uavhengig og frivillig prosjekt,

har det blitt gjenkjent som en av de største bidragsyterne til MediaWikis suksess og de andre Wikimedia-prosjektene som er drevet av MediaWiki, slik som Wikipedia, på over 280 språk.

I 2009 ble siden forbedret takket være et Google Summer of Code-prosjekt ved Niklas Laxström. I 2011 ble korrekturlesningsegenskaper introdusert. I 2012 ble oversettelsesminnemotoren utvidet til å omfatte alle Wikimediaprosjektene som benyttet seg av Translate.

I 2013 gjennomgikk Translate-plattformen en stor overhaling gjennom prosjektet «Translate User eXperience», eller «TUX». Dette inkluderte endringer i navigasjon, editorens utsende og følelse, oversettelsesområdet, filter, søk og farge og stil.

Støttede format 
Noen av de grunnleggende støttede formatene følger. Flere kan legges til gjennom tilpasning.

 MediaWiki grensesnitt og sider
 GNU Gettext
 Java properties
 Android string resources
 INI
 Dtd
 PHP-filer
 JavaScript
 Json
 PythonSingle
 RubyYaml
 Yaml
 Xliff (delvis, beta)

Andre prosjekter 
 MediaWiki
 Wikipedia:Toolserver
 Wikia
 OpenStreetMap
 Wikimedia Mobile Apps
 pywikipedia
 Commons iOS Mobile
 FreeCol

Referanser

Litteratur

Eksterne lenker 
 
 MediaWiki Translate-utvidelsens side og dets dokumentasjon

MediaWiki